‘हर बार सच्चा बेटा ही शहीद होता है’
अपनाविचार मंच की बैठक रविवार को निर्मल धाम में अधिवक्ता सुरेश खन्ना की अध्यक्षता में संपन्न हुई। विशिष्ट अतिथि के रूप में डाॅ. प्रितपाल सिंह उपस्थित रहे। मंच संचालन इंदूलेखा ने किया। बैठक में सुरेश खन्ना ने कहा कि करनाल में जितनी भी संस्थाएं हैं, उन्हें एकजुट होकर कार्य करना चाहिए। उन्होंने कहा कि प्रत्येक संस्था में अहं की भावना है और हर एक में होड़ लगी है कि प्रशासनिक अधिकारियों में केवल उन्हीं की पहचान बनी रहे। उन्होंने कहा कि कुछ संस्थाएं ही एेसी हैं जो सच्चे मन से करनाल की जनता के दुख दर्द को समझती हैं और उन्हें दूर करने का भरसक प्रयास करती रहती हैं। अत: सभी संस्थाओं काे करनाल और समाज के हित में एकजुट होना जरूरी है। नवजोत सिंह वडैच डाॅ. संजय गोयल, जेसी आनंद, अशोक ग्रोवर, सत्यनारायण, साबिर खान, सरोज कथूरिया, सुनीता चौधरी, मुकंद मेहता, आशा ग्रोवर ने सहमति जताते हुए कहा कि सभी संस्थाओं के प्रधान एवं सचिव को मिलकर एक बैठक करनी चाहिए।
दिलटूटते ही शायर बन जाते हैं लोग : बैठकमें पीडी कपूर ने कहा दिल टूटते ही शायर बन जाते हैं लोग, कुछ दूसरों की शायरी चुराते हैं लोग, अपनों को बड़ा शायर बताते हैं लोग, हर बार ढोंग रचाते हैं लोग, जिंदगी भर नहीं सुधर पाते हैं लोग। संजीदा ने कहा कि जिनको पाने के लिए मांगी थी मन्नतें, जहर उगलते हैं वही लिखते जिगर पलते हुए। समयनिता चौधरी ने कहा - उगते सूरज को देखकर ही देर सवेरे से जागा कोई-कोई। संगीता शर्मा ने अपनी कविता ने माध्यम से कहा - अपने लहू से मां के पांव धोता है, हर बार सच्चा बेटा ही शहीद होता है। जगदीश आनंद ने कहा मंजिल का अंधेरा सन्नाटा और काफिले वाले को जल्दी उस वक्ता का आलम क्या कहिए...। इंदू लेखा ने कहा भगवान तेरी महिमा क्या अजब निराली है कि घर में अंधेरा है दूसरे घर दीवाली है। बैठक में दिनेश बख्शी, आरएन चानना, एनएस वडैच, सत्यनारायण, टीएस बल, मोनिका, सीता, पुष्पा, संध्या, अशोक विशिष्ट, अशोक ग्रोवर, किशोर, साबिर खान ने भी अपने अपने विचार रखे।
करनाल. अपनाविचार मंच की मासिक बैठक में मौजूद अधिवक्ता सुरेश खन्ना अन्य।
hin_Deva hin_Deva hin_Deva bho_Deva